Seg teṣleḍt n uwadem i nexdem i wungal SIDALI Lahdir “Tirga n wul” nessaweḍ nefka-d tabadut n uwadem ɛlaḥsab n yinagmayen d yimnadiyen, akken i d-nefka tabadut n uglam ama n tfekka ama n ṭṭbiɛa, n yisem d yiselsa akken neɛreḍ nekkes-d aglam seg wungal “tirga n wul” anda i d-nufa yeṭṭuqet uglam n ṭṭbiɛa, ma yella d aglam n tfekka ur yeṭṭuqet ara, ma yella deg wayen yerzan tawuri ama d tasentalant anda i d-nufa aṭas n yisental ama di lebɣi neɣ di tmussni, ma yella deg twuri tamesgant nufa-d belli Maziɣ d netta i d aṣaḍ, ma yella deg wayen yerzan tiddin n tigawin nufa-d belli llan yiwudam yeddan seg tazwara armi d taggara akken llan yiwudam inaddayen, s umata ungal “Tirga n wul” d win yekkaten ɣef tayri, taɣdemt d tlelli n yiman.